
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1630 


6 Δεκεμβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Παράταση προθεσμιών υποβολής δηλώσεων για τη 
ΔΟΥ Γλυφάδας λόγω της κακοκαιρίας που έπληξε 

την περιοχή Γλυφάδας στις 5.11.2001 . 1 

Τροποποίηση της Δ. 567/21/18.4.1996 απόφασης 
Υπουργού Οικονομικών «περί καθορισμού Ελληνι¬ 
κών αδειών και πινακίδων κυκλοφορίας προσωρι¬ 
νού τύπου» προκειμένου να μετατραπούν σε ΕΥΡΩ 
τα χρηματικό ποσά που αναφέρονται σ’ αυτή σε 


δρχ. 2 

Παροχή της εγγύησης του Δημοσίου προς τις Τράπε¬ 
ζες για τις πιστωτικές διευκολύνσεις προς αποκα¬ 
τάσταση ζημιών που προκλήθηκαν από τις πυρκα- 
γιέστης 28ης και της 29ης Ιουνίου 2000 καιτης 1ης 

Ιουλίου 2000 σε περιοχές του Ν. Μαγνησίας. 3 

Συγκρότηση συνεργείου υπερωριακής απασχόλησης 

στην Κεντρική Υπηρεσία των Γ.Α.Κ. 4 

Κατάργηση Γ.Α.Σ. Ν. Αττικής. 5 


Συμπλήρωση της αριθμ. Δ16γ/262/2/295/Γ/16.6.2000 
απόφασης «Συγκρότηση και Σύσταση Γ' Μόνιμης 
Επιστημονικής Επιτροπής Κοινωνικής Αντισεισμι¬ 
κής Άμυνας του Οργανισμού Αντισεισμικού Σχεδια- 


σμού και Προστασίας (ΟΑΣΠ)». 6 

Επανακαθορισμός του ύψους επιχορήγησης του Γενι¬ 
κού Περιφερειακού Νοσοκομείου ΠΑΠΑΓΕΩΡΓΙΟΥ 

για το οικονομικό έτος 2001 . 7 

Καθορισμός τιμής εισιτηρίων και καρτών απεριορί¬ 
στων διαδρομών στον Οργανισμό Αστικών Συγκοι¬ 
νωνιών Θεσσαλονίκης (ΟΑΣΘ). 8 

Υπέρβαση του ανωτάτου ορίου των 120 ημερών κίνη¬ 
σης εκτός έδρας κατά εξήντα μέρες για κλάδους 
υπαλλήλων της Διεύθυνσης Κτηνιατρικής της Ν.Α. 
Κιλκίς. 9 


Σύσταση Περιφερειακού Συμβουλίου Εθνικών Κληρο¬ 


δοτημάτων στην Περιφέρεια Νοτίου Αιγαίου. 10 

Υπερωριακή απασχόληση υπαλλήλων Νομαρχιακού 
Διαμερίσματος Ροδόπης. 11 


ΑΠΟΦΑΣΕΙ Σ 

Αριθ. 1109629/6120/816/Α0014 (1) 

Παράταση προθεσμιών υποβολής δηλώσεων για τη ΔΟΥ 
Γλυφάδας λόγω της κακοκαιρίας που έπληξε την πε¬ 
ριοχή Γλυφάδας στις 5.11.2001. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του ν. 
2020/1992 (ΦΕΚ 34 Α') με την οποία παρέχεται εξουσιο¬ 
δότηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τις παρακάτω διατάξεις του Ν. 2859/2000 όπως ισχύ¬ 
ουν: 

α) της παραγράφου 9 του άρθρου 38. 

β) της παραγράφου 3 του άρθρου 64. 

3. Τις διατάξεις του ν. 2238/1994 (ΦΕΚ 151 Α'). 

4. Τις δυσχέρειες που δημιουργήθηκαν στους φορολο- 
γουμένους της ΔΟΥ Γλυφάδας για την εκπλήρωση των 
φορολογικών τους υποχρεώσεων, λόγω έκτακτων συνθη¬ 
κών που δημιουργήθηκαν στην περιοχή Γλυφάδας απάτη 
μεγάλη κακοκαιρία της 5 Νοεμβρίου 2001. 

5. Την κοινή απόφαση του Πρωθυπουργού και του 
Υπουργού Οικονομικών 1100383/1330/Α0006/31.10.2001 
(ΦΕΚ 1485/Β731.10.2001) για καθορισμό των αρμοδιοτή¬ 
των των Υφυπουργών Οικονομικών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Παρατείνουμε μέχρι 6 Νοεμβρίου 2001 τις προθε¬ 
σμίες υποβολής δηλώσεων και καταβολής φόρων, τελών 
και εισφορών που κανονικά έληγαν στις 5 Νοεμβρίου 
2001, για τη ΔΟΥ Γλυφάδας. 

2. Η απόφαση αυτή να δημοσιευτεί στην Εφημερίδα της 
Κυβέρνησης. 

Αθήνα, 26 Νοεμβρίου 2001 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 

-♦- 

Αριθ. Δ 1525/59/Β.0018 (2) 

Τροποποίηση της Δ. 567/21 /18.4.1996 απόφασης Υπουρ¬ 
γού Οικονομικών «περί καθορισμού Ελληνικών αδειών 
και πινακίδων κυκλοφορίας προσωρινού τύπου» προ- 
κειμένου να μετατραπούν σε ΕΥΡΩ τα χρηματικό ποσά 
που αναφέρονται σ’ αυτή σε δρχ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 3 του άρθρου 20 του 
Ν. 2682/99 «Διαρρυθμίσεις στη φορολογία των αυτοκινή¬ 
των οχημάτων και άλλες διατάξεις» (ΦΕΚ 16/Α71999). 

2. Τις διατάξεις του άρθρου 19του Ν. 2842/2000 «Λήψη 
συμπληρωματικών μέτρων για την εφαρμογή των Κανονι¬ 
σμών (ΕΚ) 1103/97, 974/98 και 2866/98 του Συμβουλίου, 
όπως ισχύουν σχετικά με την εισαγωγή του ευρώ» (ΦΕΚ 
207/Α72000), με τις οποίες ορίζεται ότι με κοινές αποφά¬ 
σεις των Υπουργών Εθνικής Οικονομίας, Οικονομικών και 
του αρμόδιου κατά περίπτωση Υπουργού, τα χρηματικά 
ποσά δραχμών που προβλέπονται σε νόμους και κανονι¬ 
στικές πράξεις, μετά τη μετατροπή και στρογγυλοποίησή 
τους σε ΕΥΡΩ, αναπροσαρμόζονται από 1.1.2002. 

3. Την αριθμ. 1100383/1330/Α0006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών «περί καθορισμού αρμοδιοτήτων των Υφυπουργών 
Οικονομικώνΐ» (ΦΕΚ 1485/Β/31.10.2001). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Η παράγραφος 1 του άρθρου 5 της αριθμ. Δ. 
567/21/18.4.96 Απόφασης Υπουργού Οικονομικών (ΦΕΚ 
524/Β'), με την οποία καθορίστηκαν ο τύπος, η διαδικασία 
χορήγησης και το αντίτιμο διάθεσης των ελληνικών αδει¬ 
ών και πινακίδων κυκλοφορίας προσωρινού τύπου, αντι¬ 
καθίσταται από το ακόλουθο κείμενο: 

«1. Οι άδειες κυκλοφορίας προσωρινού τύπου χορη¬ 
γούνται από τις αρμόδιες τελωνειακός αρχές, έπειτα από 
σχετική αίτηση των νομιμοποιούμενων προσώπων και με¬ 
τά την καταβολή χρηματικού ποσού εξήντα (60) ΕΥΡΩ, 
που αντιπροσωπεύει το διοικητικό κόστος χορήγησης αυ¬ 
τών. Το ποσό αυτό αποδίδεται στον κρατικό Προϋπολογι¬ 
σμό». 

2. Η. ισχύς της απόφασης αυτής αρχίζει από 1.1.2002. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2001 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 


Αριθ. 2/52722/0025 σχ. 2/47879/0025 (3) 

Παροχή της εγγύησης του Δημοσίου προς τις Τράπεζες 
για τις πιστωτικές διευκολύνσεις προς αποκατάσταση 
ζημιών που προκλήθηκαν από τις πυρκαγιέσ της 28ης 
κοίτης 29ης Ιουνίου 2000 κοίτης 1ης Ιουλίου 2000 σε 
περιοχές του Ν. Μαγνησίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του Ν. 2322 95 (ΦΕΚ Α' τ. 143/95). 

2. - Την κοινή απόφαση του Πρωθυπουργού και του 
Υπουργού Οικονομικών αριθ. 1100383/1330/Α0006/ 
31.10.2001 (ΦΕΚ 1485/Β731.10.2001) «Καθορισμός αρ¬ 
μοδιοτήτων των Υφυπουργών Οικονομικών». 

3. -Την αριθ. 3857/Α'32/10.8.2001, κοινή απόφαση του 
Υπουργού Εθνικής Οικονομίας και των Υφυπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και ΠΕ.ΧΩ.ΔΕ με την οποία οριοθετείται η πε¬ 
ριοχή και εγκρίνεται η παροχή πιστωτικών διευκολύνσεων 
με την εγγύηση του Δημοσίου για την αποκατάσταση των 
ζημιών που προκλήθηκαν από τις πυρκαγιές της 28ης και 
29ης Ιουνίου 2000 κοίτης 1ης Ιουλίου 2000 σε περιοχές 
του Νομού Μαγνησίας. 

4. - Το αριθ. οικ. 8722/Α' 32/13.9.2001 έγγραφο του 
Υ.ΠΕ.ΧΩ.ΔΕ. με το οποίο ζητείται η παροχή της εγγύησης 
του Δημοσίου για τις παραπάνω πιστωτικές διευκολύν¬ 
σεις. 

5. - Την απόφαση της Διυπουργικής Επιτροπής του άρ¬ 
θρου 5του Ν. 2322/95, (Συνεδρίαση αριθ. 53/19.10.2001), 
με την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης 
του Ελληνικού Δημοσίου προς κάλυψη των ανωτέρω δα¬ 
νείων, αποφασίζουμε: 

Παρέχουμε την εγγύηση του Ελληνικού Δημοσίου προς 
την Αγροτική Τράπεζα της Ελλάδος, τις εμπορικές Τρά¬ 
πεζες και τις Συνεταιριστικές Τράπεζες, για την κάλυψη 
κατά 100% των πιστοοτικών διευκολύνσεων (δανείων) 
που θα χορηγηθούν σε πληγέντες από τις πυρκαγιές στις 
28 και 29 Ιουνίου 2000 και στην 1η Ιουλίου 2000 σε περιο¬ 
χές του Ν. Μαγνησίας για την αποκατάσταση των ζημιών 
τους, σύμφωνα με τους όρους και προϋποθέσεις που 
αναφέρονται στην κοινή απόφαση του Υπουργού Εθνικής 
Οικονομίας κοιτών Υφυπουργών Εσωτερικών, Δημόσιας 
Διοίκησης και Αποκέντρωσης, Οικονομικών και 
ΠΕ.ΧΩ.ΔΕ. αριθ. 3857/Α 32/10.8.2001. 

Με την εγγύηση αυτή το Ελληνικό Δημόσιο αναλαμβά¬ 
νει την υποχρέωση να εξοφλεί τις προερχόμενες από τις 
ανεξόφλητες δόσεις των ανωτέρω δανείων απαιτήσεις 
των Τραπεζών. 

Οι Τράπεζες αυτές σε περίπτωση που δεν εξοφλήσουν 
οι πρωτοφειλέτες τις ληξιπρόθεσμες δόσεις τους ή μέ¬ 
ρος αυτών, δικαιούνται αφού παρέλθει ένα τρίμηνο από 
τη λήξη της κάθε δόσης, να ζητήσουν από το Δημόσιο 
(Γ.Λ.Κ. - Δ.25 -Δ') την εξόφληση των απαιτήσεων τους με¬ 
τά από προηγούμενη βεβαίωση τους στην αρμόδια Δημό¬ 
σια Οικονομική Υπηρεσία (Δ.Ο.Υ.) στο λογ/σμό Νο 555 
σαν έσοδο του λογ/σμού του Δημοσίου «Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυή- 
σει του Ελληνικού Δημοσίου» σύμφωνα με τις διατάξεις 
του Π.Δ/τος αριθ. 16/1989 (ΦΕΚ 6/5.1.1989 τ.Α') και τις 
οδηγίες της εγκυκλίου μας με αριθ. 98348/2945/8.8.1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο τωντριών (3) μηνών 

για τον οποίο το Δημόσιο καλύπτει με την εγγύηση του 
τους τόκους υπερημερίας για κάθε καθυστερημένη δό¬ 
ση , την είσπραξη των ληξιπρόθεσμων εγγυημένων από το 
Δημόσιο δόσεων από τους πρωτοφειλέτες με την ίδια επι¬ 
μέλεια που δείχνουν και για τα δάνεια που χορηγούν χω¬ 
ρίς την εγγύηση του Δημοσίου. 

Σε περίπτωση κατάπτωσης της παρούσας εγγύησης οι 
δανείστριες Τράπεζες θα πρέπει να υποβάλλουν με σχε¬ 
τικό έγγραφο τους στο Γ.Λ.Κ. - Δ25 - Δ', προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά: 

1. - Την συναφθείσα σύμβαση. 

2. - Κατάσταση αναλυτικού υπολογισμού των εγγυημέ¬ 
νων απαιτήσεων τους, στην οποία να φαίνονται όλα τα 
στοιχεία του κάθε δανείου (π.χ. χρονολογία χορήγησης, 
ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκοι υπερη¬ 
μερίας, έξοδα κ.λ.π.). 

3. - Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο απάτην 
αρμόδια Δημόσια Οικονομική Υπηρεσία (Δ.Ο.Υ.). 

Τέλος οι δανείστριες Τράπεζες (Κεντρικά Καταστήματα 
), παρακαλούνται να υποβάλλουν στο Γ.Λ. Κ. - Δ25 - Δ' κά¬ 
θε εξάμηνο χωρίς καθυστέρηση, συγκεντρωτική κατά¬ 
σταση στην οποία να αναφέρεται η κίνηση των ανωτέρω 
δανείων που θα χορηγηθούν από αυτές και τα Υποκατα¬ 
στήματα της, σύμφωνα με τις οδηγίες που έχουν δοθεί με 
την εγκύκλιο μας αριθ. 189030/24.12.75. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση ανατίθεται στη Δ/νση Κίνησης Κεφαλαίων, Εγγυή¬ 
σεων, Δανείων και Αξιών (Γ.Λ.Κ. - Δ25-Δ"). 

Από τις διατάξεις της παρούσας προκαλείται δαπάνη 
εις βάρος του Κρατικού Προϋπολογισμού, η οποία όμως 
δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2001 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθμ. 2/69135/0022 (4) 

Συγκρότηση συνεργείου υπερωριακής απασχόλησης 
στην Κεντρική Υπηρεσία των Γ.Α.Κ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18 του Ν. 2470, όπως τρο¬ 
ποποιήθηκε με το άρθρο 15 του Ν. 2592/98. 

2. Την αριθμ. 2/74260/0004/15.10.1999 κοινή απόφαση 
των Υπουργών Εσωτερικών Δημόσιας Διοίκησης και Απο¬ 
κέντρωσης, Εθνικής Οικονομίας και Οικονομικών, Περι- 
βάλλοντος-Χωροταξίας και Δημοσίων Έργων, Εμπορικής 
Ναυτιλίας, Δημόσιας Τάξης και Εθνικής Παιδείας και θρη¬ 
σκευμάτων «μεταβίβαση εξουσίας υπογραφής σύμφωνα 
με το άρθρο7παρ. 1 του Ν. 1943/91». 

3. Το γεγονός ότι η δαπάνη που θα προκύψει από την 
εκτέλεση των εγκρινομένων ωρών εργασίας, ύψους συ¬ 
νολικά 2.975.000 δρχ. περίπου, σε καμία περίπτωση δεν 


επιτρέπεται να υπερβείτις πιστώσεις που έχουν εγγράφει 
στον οικείο κωδικό αριθμό (ΚΑΕ 0511 Φ. 19-120) του Τα¬ 
κτικού Προϋπολογισμού του ΥΠΕΠΘ, όπως θα διαμορ¬ 
φωθεί μετά ποσοστά αποδέσμευσης που θα εγκριθούν. 

4. Το γεγονός ότι η υπερωριακή απασχόληση κρίνεται 
απαραίτητη λόγω εισαγωγής στην Κ.Υ. υπηρεσία των ΓΑΚ 
ενεργών δικαστικών αρχείων η οποία καθιστά άμεση την 
ανάγκη ταξινόμησης των για την εξυπηρέτηση ενδιαφε¬ 
ρομένων, αποφασίζουμε: 

Εγκρίνουμε την υπερωριακή απασχόληση πέρα από τις 
ώρες της υποχρεωτικής, για 18 διοικητικούς υπαλλήλους 
της Κεντρικής Υπηρεσίας των Γ.Α.Κ. για χρονικό διάστη¬ 
μα που αρχίζει ένα μήνα πριν τη δημοσίευση της απόφα¬ 
σης στην Εφημερίδα της Κυβερνήσεως έως 31.12.2001 
και για μέχρι 60 ώρες το μήνα που αρχίζει ένα μήνα πριν 
τη δημοσίευση της απόφασης στην Εφημερίδα της Κυ¬ 
βερνήσεως για κάθε υπάλληλο προκειμένου να καλυ¬ 
φθούν εποχιακές,'Πίγουσες ή και έκτακτες υπηρεσιακές 
ανάγκες της Κ.Υ. των Γ.Α.Κ. 

Η δαπάνη που θα προκύψει από την απόφαση αυτή, δεν 
μπορεί σε καμιά περίπτωση να υπερβεί το ποσό των 
2.975.000 δρχ. συνολικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2001 
Οι Γ ενικοί Γ ραμματείς 

Δημοσίων Έργων 

Δημ/κής Πολιτικής Υπουργείο Εθνικής Παιδείας 
Υπουργείου Οικονομικών και Θρησκευμάτων 

I. ΚΟΥΣΟΥΛΑΚΟΣ ΑΘΑΝ. ΤΣΟΥΡΟ ΠΛΗΣ 

-♦- 

Αριθ. οικ/11499/Α312 (5) 

Κατάργηση Γ.Α.Σ. Ν. Αττικής. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος κ.λπ. και ρυθμίσεως ετέρων τινών συ¬ 
ναφών θεμάτων» που κυρώθηκε με το Ν. 867/79 (ΦΕΚ 
Α'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων». 

3. Τις οικ/3778/ΤΠ31.2/10.9.99, οικ/4051/ΤΠ31.2/ 

21.9.99, ΟΙΚ/4514/ΤΠ31.2/4.10.99 και οικ/6182/ ΤΠ31.2/ 

4.11.99 Αποφάσεις του Υπουργού ΠΕ.ΧΩ.Δ.Ε. για τη σύ¬ 
σταση Τ.Α.Σ. Ν. Αττικής. 

4. Τις οικ/4561/ΤΠ31.2/4.10.99, οικ/7612/ΤΠ31.2/ 

2.12.99, οικ/8588/ΤΠ31.2/20.12.99 και οικ/8823/ΤΠ31.2/ 

23.12.99 Αποφάσειςτου Υπουργού ΠΕ.ΧΩ.Δ.Ε. για τη σύ¬ 
σταση Γ.Α.Σ. Ν. Αττικής 

5. Τις οικ/3751/ΤΠ31/10.9.99, οικ/3992/ΤΠ31/17.9.99, 
οικ/4194/ΤΠ31 /24.Θ.99, οικ/6181/ΤΠ31/4.11.99 και οικ/ 
6786/ΤΠ31/16.11.99 Κοινές Υπουργικές Αποφάσεις του 
Υπουργού Εθν. Οικονομίας και των Υφυπουργών Οικονο¬ 
μικών και ΠΕ.ΧΩ.Δ.Ε. για την οριοθέτηση περιοχώντου Ν. 
Αττικής που επλήγησαν από το σεισμό της 7.9.99. 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Τις διατάξεις του άρθρου 27του Ν. 2081/92 (ΦΕΚ154 
Α') και το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού. 

9. Την κοινή απόφαση Υ6/ 31.10.2001 (ΦΕΚ 1484/Β/ 
31.10.01) του Πρωθυπουργού και της Υπουργού ΠΕΧΩ¬ 
ΔΕ «Ανάθεση Αρμοδιοτήτων Υπουργού ΠΕ.ΧΩ.Δ.Εστους 
Υφυπουργούς ΠΕ.ΧΩ.Δ.Ε». 

Και επειδή το έργο των Γ.Α.Σ. για την αποκατάστασης 
των πληγέντων από τους σεισμούς του 1999 σε περιοχές 
του Νομού Αττικής έχει μειωθεί σημαντικά, αποφασίζουμε: 

1. Καταργούμε τα Γ.Α.Σ. Ζεφυρίου και Φυλής που συ- 
στάθηκαν με την οικ/4561/ΤΠ31.2/4.10.99 Απόφαση του 
Υφυπουργού ΠΕ.ΧΩ.Δ.Ε. 

Το αρχείο του Γ.Α.Σ. Φυλής θα μεταφερθεί στο Γ.Α.Σ. 
Άνω Λιοσίων ενώ του Γ.Α.Σ. Ζεφυρίου θα μεταφερθεί στο 
Γ.Α.Σ. Καματερού. 

Τυχόν υποθέσεις που εκκρεμούν στο ΓΑΣ Φυλής θα 
διεκπεραιώνονται από το Γ.Α.Σ. Άνω Λιοσίων ενώ του 
Γ.Α.Σ. Ζεφυρίου θα διεκπεραιώνονται από το Γ.Α.Σ. Κα¬ 
ματερού. 

2. Καταργούμε το Γ.Α.Σ. Κηφισιάς που συστάθηκε με 
την οικ/4561/ΤΠ31.2/4.10.99 Απόφαση του Υφυπουργού 
ΠΕ.ΧΩ.Δ.Ε. 

Το αρχείο του υπόψη Γραφείου Αποκατάστασης Σει¬ 
σμοπλήκτων θα μεταφερθεί στο Γ.Α.Σ. Μεταμόρφωσης. 

Τυχόν υποθέσεις που εκκρεμούν στο ΓΑΣ Κηφισιάς θα 
διεκπεραιώνονται από το Γ.Α.Σ. Μεταμόρφωσης. 

3. Καταργούμε το Γ.Α.Σ. Ασπροπύργου που συστάθηκε 
με την οικ/4561/ΤΠ31.2/4.10.99 Απόφαση του Υφυπουρ¬ 
γού ΠΕ.ΧΩ.Δ.Ε. 

Το αρχείο του υπόψη Γραφείου Αποκατάστασης Σει¬ 
σμοπλήκτων θα μεταφερθεί στο Γ.Α.Σ. Ελευσίνας. 

Τυχόν υποθέσεις που εκκρεμούν στο ΓΑΣ Ασπροπύρ- 
γου θα διεκπεραιώνονται από το Γ.Α.Σ. Ελευσίνας. 

4. Καταργούμε τα Γ.Α.Σ. Αγίων Αναργύρων και Νέας Ιω¬ 
νίας που συστάθηκαν με την οικ/4561/ΤΠ31.2/4.10.99 
Απόφαση του Υφυπουργού ΠΕ.ΧΩ.Δ.Ε. 

Το αρχείο των υπόψη Γραφείων Αποκατάστασης Σεισμο¬ 
πλήκτων θα μεταφερθεί στο Γ.Α.Σ. Νέας Φιλαδέλφειας. 

Τυχόν υποθέσεις που εκκρεμούν στα ΓΑΣ Αγίων Αναρ¬ 
γύρων και Νέας Ιωνίας θα διεκπεραιώνονται από το 
Γ.Α.Σ.Νέας Φιλαδέλφειας. 

5. Καταργούμε το Γ.Α.Σ. Ηρακλείου που συστάθηκε με 
την οικ/4561/ΤΠ31.2/4.10.99 Απόφαση του Υφυπουργού 
ΠΕ.ΧΩ.Δ.Ε. 

Το αρχείο του υπόψη Γραφείου Αποκατάστασης Σει¬ 
σμοπλήκτων θα μεταφερθεί στο Γ.Α.Σ. Αμαρουσίου. 

Τυχόν υποθέσεις που εκκρεμούν στο ΓΑΣ Ηρακλείου θα 
διεκπεραιώνονται από το Γ.Α.Σ. Αμαρουσίου. 

6. Καταργούμε το Γ.Α.Σ. Αιγάλεω που συστάθηκε με την 
οικ/4561/ΤΠ31.2/4.10.99 Απόφαση του Υφυπουργού 
ΠΕ.ΧΩ.Δ.Ε. 

Το αρχείο του υπόψη Γραφείου Αποκατάστασης Σει¬ 
σμοπλήκτων θα μεταφερθεί στο Γ.Α.Σ. Περιστεριού. 

Τυχόν υποθέσεις που εκκρεμούν στο ΓΑΣ Αιγάλεω θα 
διεκπεραιώνονται από το Γ.Α.Σ. Περιστεριού. 


7. Καταργούμε το Γ.Α.Σ. Κορωπίου που συστάθηκε με 
την οικ/6182/ΤΠ31.2/4.11.99 Απόφαση του Υφυπουργού 
ΠΕ.ΧΩ.Δ.Ε. 

Το αρχείο του υπόψη Γραφείου Αποκατάστασης Σει¬ 
σμοπλήκτων θα μεταφερθεί στο Γ.Α.Σ. Αθηνών. 

Τυχόν υποθέσεις που εκκρεμούν στο ΓΑΣ Κορωπίου θα 
διεκπεραιώνονται από το Γ.Α.Σ. Αθηνών. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2001 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-Φ- 

Αριθ.Δ16γ/679/15/562/Γ (6) 

Συμπλήρωση της αριθμ. Δ16γ/262/2/295/Γ/16.6.2000 
απόφασης «Συγκρότηση και Σύσταση Γ Μόνιμης Επι¬ 
στημονικής Επιτροπής Κοινωνικής Αντισεισμικής Άμυ¬ 
νας του Οργανισμού Αντισεισμικού Σχεδιασμού και 
Προστασίας (ΟΑΣΠ)». 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 5 του Ν. 1349/83 «Σύσταση 
Οργανισμού Αντισεισμικού Σχεδιασμού και Προστασίας 
(ΟΑΣΠ) και άλλες διατάξεις» (ΦΕΚ 52/τ.Α/25.4.83). 

2. Τις διατάξεις του Κεφαλαίου Β’του Ν.2690/99 (άρθρα 
13 και 14) «Κύρωση του Κώδικα Διοικητικής διαδικασίας 
και άλλες διατάξεις» (ΦΕΚ45/τ.Α/9.3.99). 

3. Τις διατάξεις του άρθρου 3 του Ν. 1256/82 «Για την 
πολυθεσία την πολύ απασχόληση κ.λ.π.». 

4. Τις διατάξεις του νέου άρθρου 29 Ατού Ν. 1558/85 
«Κυβέρνηση και Κυβερνητικά όργανα» που προστέθηκε 
στον παραπάνω Νόμο με τις διατάξεις του άρθρου 27 του 
Ν.2081/92 όπως αντικαταστάθηκε με το άρθρο 1 παρ. 2 α 
του Ν.2469/97 και το γεγονός ότι από τις διατάξεις της 
απόφασης αυτής, δεν προκαλείται επί πλέον δαπάνη από 
αυτή που προβλέπεται στην παρ. 5 του προοιμίου της 
αριθμ. 2/82995/0022/28.12.2000 κοινής υπουργικής από¬ 
φασης «Καθορισμός αριθμού Συνεδριάσεων της Γ Μόνι¬ 
μης Επιστημονικής Επιτροπής Κοινωνικής Αντισεισμικής 
Άμυνας του ΟΑΣΠ». 

5. Τα αριθμ.32/8.3.2000, 580 Φ 8046/3.4.2000 και 
986/17.4.2000 έγγραφα Παραρτήματος ΠΣΕΑ/ΓΤΔΕ, 
\· ΕΜΑΚ Αρχηγείο Λυρικού Σώματος & ΟΛΜΕ αντί¬ 
στοιχα. 

6. Το αριθμ. Οικ. 1044/4.5.2000 έγγραφο του ΟΑΣΠ κα¬ 
θώς και την αριθμ. 7/19.1.2000 απόφαση του Δ.Σ./ΟΑΣΠ. 

7. Την αριθμ.Δ16γ/262/2/295/Γ/16.6.2000 απόφαση 
«Συγκρότηση και Σύσταση Γ' Μόνιμης Επιστημονικής Επι¬ 
τροπής Κοινωνικής Αντισεισμικής Άμυνας του Οργανι¬ 
σμού Αντισεισμικού Σχεδιασμού και Προστασίας (ΟΑΣΠ) 
(ΦΕΚ 802/τ.Β'/30.6.2000) 

8. Το αριθμ. οικ. 2453/16.10.2001 έγγραφο του ΟΑΣΠ, 
καθώς επίσης καιτηναιρθμ. 111/1.10.2001 απόφαση του 
Διοικητικού Συμβουλίου του ΟΑΣΠ. 

9. Την αριθμ.Υ6/31.10.2001 κοινή Υπουργική απόφαση 
του Πρωθυπουργού και Υπουργού ΠΕΧΩΔΕ «Ανάθεση αρ¬ 
μοδιοτήτων των Υπουργού ΠΕΧΩΔΕ στους Υφυπουργούς 
ΠΕΧΩΔΕ» (ΦΕΚ 1484/τ.Β'/31.102001), αποφασίζουμε: 

Συμπληρώνουμε την αριθμ. Δ16γ/262/2/295/Γ/ 
16.6.2000 απόφαση «Συγκρότηση και σύσταση της Γ Μό¬ 
νιμης Επιστημονικής Επιτροπής Κοινωνικής Αντισεισμι¬ 
κής Άμυνας του (ΟΑΣΠ), με την προσθήκη ενός ακόμη μέ¬ 
λους υπό στοιχεία (10) στη σύνθεση της ανωτέρω Επι¬ 
τροπής και συγκεκριμένα της 2ης Υποεπιτροπής για 
θέματα ετοιμότητας, παροχής βοήθειας και σχεδίων 
έκτακτης ανάγκης, ήτοι: 

«10 - Οικονομόπουλος Βασίλειος, Πολ.Μηχ/κός, Πρόε¬ 
δρος του Συλλόγου Πολιτικών Μηχανικών Ελλάδος». 

Κατά τα λοιπά ισχύει η αριθμ.Δ16γ/262/2/295/Γ/ 
16.6.2000 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2001 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 
-♦- 

Αριθ. Υ4β/οικ. 26773/Φ125 συσχ. Υ4β/οικ. Γ.Π. 19706 (7) 
Επανακαθορισμός του ύψους επιχορήγησης του Γενικού 
Περιφερειακού Νοσοκομείου ΠΑΠΑΓΕΩΡΓΙΟΥ για το 
οικονομικό έτος 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 1964/1991 (ΦΕΚ 146/Α/26.9.91) 
«Κύρωση Σύμβασης μεταξύ του Ελληνικού Δημοσίου και 
του Ιδρύματος ΠΑΠΑΓΕΩΡΓΙΟΥ)» και του Νόμου 
2618/16.6.98 (ΦΕΚ 128/Α/16.6.98) με τον οποίο κυρώθηκε 
η τροποποιητική σύμβαση της 3.11.97. 

2. Τις διατάξεις του άρθρου 3 του Ν. 2469/97 Περιορι¬ 
σμός και Βελτίωση της αποτελεσματικότητας των κρατι¬ 
κών δαπανών. 

3. Την αριθμ. 1100383/1330/Α0006/31.10.2001 (ΦΕΚ 
1485Β731.10.2001) Κοινή Απόφαση Ανάθεση Αρμοδιοτή¬ 
των στους Υφυπουργούς Οικονομικών. 

4. Την αριθμ. Υ4β/7800/φ125/6.7.2001 (ΦΕΚ 901/Β/ 
12.7.2001) Κοινή Απόφαση των Υπουργών Οικονομικών 
και Υγείας και Πρόνοιας «Επανακαθορισμός του ύψους 
επιχορήγησης του ΓΠΝ ΠΑΠΑΓΕΩΡΓΙΟΥ για το οικονομι¬ 
κό έτος 2001». 

5. Την αριθμ. 2/55455/17.10.2001 Απόφασητου Υπουρ¬ 
γού Οικονομικών «Μεταβολές εκτελούμενου Προϋπολο¬ 
γισμού», αποφασίζουμε: 

Τροποποιούμε την (4) σχετική Κοινή Απόφαση και κα¬ 
θορίζουμε το ύψος της επιχορήγησης του ΓΕΝΙΚΟΥ ΠΕ¬ 
ΡΙΦΕΡΕΙΑΚΟΥ ΝΟΣΟΚΟΜΕΙΟΥ ΠΑΠΑΓΕΩΡΓΙΟΥ από το 
Δημόσιο για το οικονομικό έτος 2001 στο ποσό των τριών 
δισεκατομμυρίων οχτακοσιών εκατομμυρίων 
(3.800.000.000) δρχ. αντί του ποσού των 3.100.000.000 
δρχ. που είχε καθορισθεί με την (4) σχετική Κοινή Απόφα¬ 
ση. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 28 Νοεμβρίου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡ. ΦΛΩΡΙΔΗΣ ΑΛ. ΠΑΠΑΔΟΠΟΥΛΟΣ 


Αριθ. 38607/3914 (8) 

Καθορισμός τιμής εισιτηρίων και καρτών απεριορίστων 
διαδρομών στον Οργανισμό Αστικών Συγκοινωνιών 
Θεσσαλονίκης (ΟΑΣΘ). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 3721/1957 «περί συστάσεως 
Οργανισμού Αστικών Συγκοινωνιών Θεσσαλονίκης 
(Ο.Α.Σ.Θ.)», όπως τροποποιήθηκε με το Ν.Δ. 716/70, το Ν. 
866/79 και το Ν. 2898/2001 και ειδικότερα τις διατάξεις 
της σύμβασης μεταξύ του Ελληνικού Δημοσίου και 
ΟΑΣΘ. 

2. Το άρθρο 29°του Ν. 1558/1985, όπως αυτό συμπλη¬ 
ρώθηκε με το άρθρο 27 του Ν.2081/1992 (ΑΊ54) και αντι- 
καταστάθηκε με το άρθρο 1 παρ. 2α του Ν. 2469/1997 (Α' 
38). 

3. Το άρθρο 22 του Ν. 2362/1995 «Περί Δημοσίου Λογι¬ 
στικού ελέγχου των δαπανών του Κράτους και άλλες δια¬ 
τάξεις» (Α' 247). 

4. Τηνυπ’ αριθμ. 68096/19643/2001 κοινή απόφασητου 
Πρωθυπουργού και του Υπουργού Μεταφορών και Επι¬ 
κοινωνιών «Ανάθεση αρμοδιοτήτων στο στον Υφυπουργό 
Μεταφορών και Επικοινωνιών». 

5. Την υπ’ αριθμ. 1100383/1330/Α0006/31.10.2001 κοι¬ 
νή απόφαση του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων των Υφυπουργών Οικο¬ 
νομικών». 

6. Το υπ'αριθμ. 21412/28.6.2001 έγγραφο του Υπουρ¬ 
γείου Εθνικής Οικονομίας. 

7. Το γεγονός ότι από την απόφαση αυτή δεν προκαλεί- 
ται επί πλέον δαπάνη εις βάρος του κρατικού προϋπολο¬ 
γισμού, αποφασίζουμε: 

1. Καθορίζουμε τα κόμιστρα του Οργανισμού Αστικών 
Συγκοινωνιών Θεσσαλονίκης (ΟΑΣΘ) ως εξής: 

α. Βασικό εισιτήριο ενιαίο σε όλες τις γραμμές του 
Ο.Α.Σ.Θ., 0,44 ΕΙΙΗΟ (150 δρχ.). 

β. Μειωμένα εισιτήρια, σύμφωνα με την αριθμ. 90/1990 
πράξη του Υ.Σ.: 

α.α. Πολυτέκνων 0,23 ΕΙΙΒΟ (80 δρχ.) (έκπτωση 50%). 

β.β. Μαθητών πρωτοβάθμιας και δευτεροβάθμιας εκ¬ 
παίδευσης, 0,23 ΕΨΒΟ (80δρχ.) (έκπτωση 50%). 

γ.γ. Φοιτητών - Σπουδαστών τριτοβάθμιας εκπαίδευ¬ 
σης, 0,35 ΕΙΙΒΟ (120 δρχ.) (έκπτωση 25%). 

γ. Νυκτερινό εισιτήριο (από 00.00 έως 05.00) το διπλά¬ 
σιο της τιμής έναντι του αντίστοιχου βασικού εισιτηρίου 
(ολόκληρο ή μειωμένο). 

δ. Μηνιαία κάρτα απεριορίστων διαδρομών, στο 50πλά- 
σιοτου απλού εισιτηρίου, ήτοι 22 ΕΙΙΒΟ (7.500 δρχ.). 

ε. Εξαμηνιαία κάρτα απεριορίστων διαδρομών ίση με 
την αντίστοιχη μηνιαία κάρτα πολλαπλασιαζόμενη επί τον 
αριθμό 5,5 ήτοι 121 ΕΨΒΟ (41.250 δρχ.). 

στ. Ετήσια κάρτα απεριορίστων διαδρομών ίση με την 
αντίστοιχη μηνιαία πολλαπλασιαζόμενη επί τον αριθμό 
10,5 ήτοι 231 ΕΨΒΟ (78.750 δρχ.). 

2. Ο ΟΑΣΘ δύναται να συνάπτει συμβάσεις με Υπουρ¬ 
γεία, ΝΠΔΔ, ΟΤΑ, Οργανισμούς και Επιχειρήσεις του Δη¬ 
μοσίου ή Ιδιωτικού Τομέα, καθώς και με ενώσεις προσώ¬ 
πων, για μαζική διάθεση ετήσιων ή εξαμηνιαίων καρτών 
απεριορίστων διαδρομών. Η τιμή διάθεσης των καρτών 
απεριορίστων διαδρομών διαμορφώνεται ύστερα από 
διαπραγμάτευση μεταξύ του ΟΑΣΘ καιτωνπροαναφερο- 

μενών προσώπων. Η έκπτωση που θα παρέχεται από τον 
ΟΑΣΘ δεν θα πρέπει να υπερβαίνει το είκοσι τοις εκατό 
(20%) της κανονικής τιμής της κάρτας. 

3. Η ισχύς της ετήσιας κάρτας απεριορίστων διαδρο¬ 
μών αρχίζει την 1η Ιανουάριου του έτους και λήγει την 31 
Δεκεμβρίου του αυτού έτους. 

Η ισχύς των εξαμηνιαίων καρτών απεριορίστων διαδρο¬ 
μών αρχίζειτην 1 η του μήνα χορήγησης και λήγει μετά την 
παρέλευση του εξαμήνου από της χορήγησης. Σε κάθε 
περίπτωση οι εξαμηνιαίες κάρτες χορηγούνται και λή¬ 
γουν εντός του αυτού έτους. 

4. Ο Ο.Α.Σ.Θ. δύναται να διαθέτει και πωλεί εισιτήρια 
εντός του λεωφορείου (διάθεση - πώληση από οδηγούς 
σε επιβάτες που για οποιοδήποτε λόγο δεν είναι εφοδια¬ 
σμένο με το προβλεπόμενο - προτυπωμένο εισιτήριο), ει¬ 
σιτήριο αυξημένης τιμής το οποίο ορίζεται στα 0,59 ΕίΙ- 
ΒΟ (200 δρχ.). 

5. Οι κάτοχοι την 1.1.2002 εισιτηρίων διαφορετικής τι¬ 
μής από τα ως άνω καθοριζόμενα, δύνανται να τα επι¬ 
στρέφουν στον Ο.Α.Σ.Θ. μέχρι την 31.1.2002 και να λαμ¬ 
βάνουν αριθμό νέων εισιτηρίων ανάλογο της αξίας των 
επιστρεφομένων. 

6. Η αμοιβή τρίτων για πώληση των εισιτηρίων του 
Ο.Α.Σ.Θ., καθορίζεται σε ποσοστό όχι πάνω από τέσσερα 
τοις εκατό (4%) επί της τιμής του εισιτηρίου. 

7. Στις ως άνω τιμές κομίστρων περιλαμβάνονται όλες 
οι νόμιμες κρατήσεις προς τρίτους, απ’ οπουδήποτε και 
αν έχουν επιβληθεί. 

8. Από της ισχύος της παρούσας απόφασης καταργεί- 
ται η αριθ. Α-13197/346/11.6.1998 απόφαση του Υφυ¬ 
πουργού Μεταφορών και Επικοινωνιών. 

Η απόφαση αυτή, η ισχύς της οποίας αρχίζει από 
1.1.2002, να δημοσιευθεί στην Εφημερίδα της Κυβερνή- 
σεως. 

Αθήνα, 28 Νοεμβρίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚ. ΧΡΙΣΤΟΔΟΥΛΑΚΗΣ ΣΠ. ΒΟΥΓΙΑΣ 

-♦- 

Αριθ. 30820 (9) 

Υπέρβαση του ανωτάτου ορίου των 120 ημερών κίνησης 

εκτός έδρας κατά εξήντα μέρες για κλάδους υπαλλή¬ 
λων της Διεύθυνσης Κτηνιατρικής της Ν.Α. Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του Ν. 2685/1999 «Κάλυψη δαπανών μετακινουμέ- 
νων υπαλλήλων εντός και εκτός Επικράτειας και άλλες 
διατάξεις». 

β. Του άρθρου 25 παραγρ. 6 του Ν. 2738/99 «Συλλογι¬ 
κές διαπραγματεύσεις στη Δημόσια Διοίκηση, μονιμοποι¬ 
ήσεις συμβασιούχων αορίστου χρόνου και άλλες διατά¬ 
ξεις». 

γ. Του Ν. 2503/1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

2. Τηναριθμ. 6165/5.3.2001 απόφασή μας με την οποία 
καθορίσθηκε το ανώτατο όριο των επιτρεπομένων ημε¬ 


ρών κίνησης εκτός έδρας των υπαλλήλων που υπηρετούν 
στις Νομαρχιακές Αυτοδιοικήσεις της Περιφέρειας όπως 
συμπληρώθηκε μεταγενέστερα. 

3. Την ανάγκη υλοποίησης κατά το έτος 2001 των προ¬ 
γραμμάτων και πραγματοποίηση των ελέγχων του 
Υπουργείου Γεωργίας και δεδομένου ότι οι περισσότεροι 
γεωτεχνικοί, και λοιποί υπάλληλοι της Δ/νσης Κτηνιατρι¬ 
κής της Ν.Α. Κιλκίς της Περιφέρειας Κεντρικής Μακεδο¬ 
νίας εξήντλησαντο όριο των 120 ημερώνπου καθορίσθη¬ 
κε με τονΝ. 2685/99. 

4. Τααριθμ. 98/31.7.01 έγγραφο του Γραφείου Νομάρ¬ 
χη Κιλκίς με το οποίο μας διαβιβάστηκε το 6359/31.7.01 
έγγραφο της Διεύθυνσης Κτηνιατρικής Ν.Α. Κιλκίς ανα¬ 
φορικά με την αύξηση του αριθμού των εκτός έδρας ημε¬ 
ρών των κτηνιάτρων, σπερματεγχυτών, Διοικητικών και 
βοηθητικού προσωπικού, πέραν του ορίου των καθορι- 
σθέντων με την ανωτέρω απόφαση μας για την διενέργεια 
επιδημιολογικής-κλινικής έρευνας σπογγώδους εγκεφα- 
λοπάθειας βοοειδών, εφαρμογή προγραμμάτων ελέγχου 
εκρίζωσης βρουκέλωσης,φυματίωσης βοοειδών κ.λπ. 

5. Το γεγονός ότι το ύψος της προκαλούμενης απάτην 
απόφαση αυτή δαπάνης δεν μπορεί να προβλεφθεί, απο¬ 
φασίζουμε: 

6. Αυξάνουμε τα ανώτατα όρια του αριθμού ημερών 
εκτός έδρας πέραν αυτών που εγκρίθηκαν με την κατά τα 
ανωτέρω απόφαση μας, σε κλάδους υπαλλήλων της Δι¬ 
εύθυνσης Κτηνιατρικής της Ν.Α. Κιλκίς που θα μετακινού¬ 
νται εκτός έδρας για τη διενέργεια επιδημιολογικής-κλινι- 
κής έρευνας σπογγώδους εγκεφαλοπάθειας βοοειδών, 
εφαρμογή προγραμμάτων ελέγχου εκρίζωσης βρουκέ¬ 
λωσης, φυματίωσης βοοειδών κλπ 

Κλάδος Κτηνιάτρων 60 ημέρες 

Κλάδος Διοικητικών 60 ημέρες 

Βοηθητικό προσωπικό 60 ημέρες 

Σπερματεγχύτες 60 ημέρες 

Η δαπάνη που θα απαιτηθεί από την εφαρμογή της από¬ 
φασης μας αυτής θα βαρύνει τις πιστώσεις του οικείου 
προϋπολογισμού της Νομαρχιακής Αυτοδιοίκησης, του 
Ταμείου Γεωργίας, Κτηνοτροφίας και Δασών στον οποίο 
έχει γίνει σχετική πρόβλεψη καθώς και τα ενάριθμα έργα 
δημοσίων επενδύσεων όπου προβλέπεται από τις κείμε¬ 
νες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Σεπτεμβρίου 2001 
Ο Γεν. Γραμματέας Περιφέρειας κ.α.α. 

Ο Γενικός Διευθυντής 
ΔΗΜ. ΣΑΡΗΓΙΑΝΝΗΣ 
-♦- 

Αριθ. 13630 (10) 

Σύσταση Περιφερειακού Συμβουλίου Εθνικών Κληροδο¬ 
τημάτων στην Περιφέρεια Νοτίου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

Ι.Τις διατάξεις: 

Α. Του άρθρου 17, του Ν. 2873/00 (ΦΕΚ285 Α/28.12.00) 
«Φορολογικές ελαφρύνσεις και απλουστεύσεις και άλλες 
διατάξεις». 

Β. Του Ν. 2503/97 (ΦΕΚ 107/Α730.5.97) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις». 

Γ. Το άρθρο 19 του Ν. 2470/97, σύμφωνα με απόφαση 
του Υπουργού Οικονομικών καθορίζεται αμοιβή του Προ¬ 
έδρου, των μελών, των εισηγητών και του Γραμματέατου 
Συμβουλίου. Η αμοιβή αυτή βαρύνει τις πιστώσεις του 
Υπουργείου Οικονομικών, αποφασίζουμε: 

Συνιστούμε στην έδρα της Περιφέρειας Νοτίου Αιγαίου 
περιφερειακό Συμβούλιο Εθνικών Κληροδοτημάτων, 
αποτελούμενη από τους κάτωθι: 

1. Έναν Εφέτη δικαστή των πολιτικών δικαστηρίων ως 
Πρόεδρο της Επιτροπής μετά του αναπληρωτή του. 

2. Έναν Δικαστικό Αντιπρόσωπο Νομικού Συμβουλίου 
του Κράτους (Ν.Σ.Κ.) μετά του αναπληρωτή του. 

3. Έναν Διευθυντή της Τράπεζας της Ελλάδος, μετάτου 
αναπληρωτή του. 

Με απόφαση του Γ ενικού Γ ραμματέα Περιφέρειας Νο¬ 
τίου Αιγαίου θα ορισθεί: 

• Ένας Διευθυντής Δημόσιας Οικονομικής Υπηρεσίας 
(Δ.Ο.Υ.) μετάτου αναπληρωτή του. 

• Ένας Προϊστάμενος Κτηματικής Υπηρεσίας του 
Υπουργείου Οικονομικών, μετάτου αναπληρωτή του. 

• Ο Γραμματέας της Επιτροπής, με τον αναπληρωτή 
του από υπαλλήλους της Περιφέρειας Νοτίου Αιγαίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 19 Νοεμβρίου 2001 

Ο Γεν. Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 
-♦- 

Αριθ. 3937 (11) 

Υπερωριακή απασχόληση υπαλλήλων Νομαρχιακού 
Διαμερίσματος Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξειςτου Π.Δ. 30/96 (ΦΕΚΑ'21) «Κώδικας Νο¬ 
μαρχιακής Αυτοδιοίιοησης». 

2. Τις διατάξεις: α) του άρθρου 18του Ν.2470/97, β) του 
άρθρου 15 του Ν .2592/98 και γ) της παρ.7 του άρθρου 25 
του Ν. 2738/99. 

3. Τις 2022941/2297/0022/7.4.98, 2050742/5390/0022/- 
28.7.98 και 2/8803/0022/8.2.99 εγκυκλίους του Γ.Λ.Κ. 

4. Τον Εσωτερικό Οργανισμό Οργάνωσης και Λειτουρ¬ 
γίας του Νομαρχιακού Διαμερίσματος Ροδόπης όπως 
τροποποιήθηκε με την 68/28.9.2000 απόφαση του Νο¬ 


μαρχιακού Συμβουλίου Ροδόπης, η οποία κατέστη εκτε¬ 
λεστή με το 5624/23.10.2000 έγγραφο του Γ ενικού Γ ραμ¬ 
ματέα της Περιφέρειας Ανατολικής Μακεδονίας και Θρά¬ 
κης και δημοσιεύθηκε στο ΦΕΚ1364/8.11.2000 τεύχος Β'. 

5. Την υπάρχουσα πίστωση στους ειδικούς φορείς του 
προϋπολογισμού του Νομαρχιακού Διαμερίσματος Ρο¬ 
δόπης ως εξής: Ειδικός Φορέας 053 ΚΑΕ 0511 2.000.000 
δρχ. και ΚΑΕ 0512 2.000.000 δρχ. 

6. Την ανάγκη αντιμετώπισης εκτάκτων γεγονότων και 
εκτάκτων υπηρεσιακών αναγκών με υπερωριακή απα¬ 
σχόληση 37 υπαλλήλων του Νομαρχιακού μας Διαμερί¬ 
σματος επί συνόλου 253 υπηρετούντων που θα δημιουρ- 
γηθούν κατά το τέταρτο τρίμηνο του έτους 2001. 

7. Το γεγονός ότι η συνολική δαπάνη της υπερωριακής, 
νυχτερινής, Κυριακών και εξαιρέσιμων ημερών εργασίας 
δεν μπορεί να υπερβεί το ύψος των εγγεγραμμένων πι¬ 
στώσεων του προϋπολογισμού του έτους 2001 του Ν. Δ. 
Ροδόπης που έχουν γραφεί για την αιτία αυτή, αποφασί¬ 
ζουμε: 

Α. Διαπιστώνουμε την ανάγκη υπερωριακής απασχόλη¬ 
σης 37 υπαλλήλων του Νομαρχιακού Διαμερίσματος Ρο¬ 
δόπης επί συνόλου 253 υπηρετούντων για την αντιμετώ¬ 
πιση εκτάκτων γεγονότων και εκτάκτων υπηρεσιακών 
αναγκώνπουθαδημιουργηθούν κατά το τέταρτο τρίμηνο 
του έτους 2001 κατά Διεύθυνση ως εξής: 

1. Διεύθυνση Εγγείων Βελτιώσεων δέκα έξι (16) υπάλ¬ 
ληλοι 

2. Διεύθυνση Υποστήριξης εννέα (9) υπάλληλοι 

3. Τμήμα Πολιτικής Σχεδίασης Έκτακτης Ανάγκης δύο 
(2) υπάλληλοι 

4. Δ/νση Οικονομικού τρεις (3) υπάλληλοι 

5. Δ/νση Διοικητικού δύο (2) υπάλληλοι 

6. Διεύθυνση Προγραμματισμού και Διαχείρισης Προ¬ 
γραμμάτων Επενδύσεων πέντε (5) υπάλληλοι. 

Β. Το προσωπικό και ο αριθμός των ωρών θα εξαρτηθεί 
από τις πραγματικές υπηρεσιακές ανάγκες και θα καθο- 
ρισθεί με απόφαση του Νομάρχη Ροδόπης. 

Η ισχύς της απόφασης αυτής, αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κομοτηνή, 1 Οκτωβρίου 2001 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπίθπίΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























